cyanic-selkie/wikianc huggingface dataset:
কাদের খান
ব্যক্তিগত জীবন
কাদের খান মুম্বাইয়ে বাস করতেন, হোম অব হিন্দি ফিল্ম ইন্ডাস্ট্রি। তার পরিবার, যারা কানাডা এবং হল্যান্ডে বাস করে। তার তিনি ছেলে সারফরাজ খান এবং সাহনাওয়াজ খান এবং তার তৃতীয় ছেলে কানাডায় বাস করে। তার ছেলে সরফরাজ খান বহু সিনেমায় অভিনয় করেছেন। এটা জানা যায় যে, কাদের খানও কানাডার নাগরিক।
কর্মজীবন
কাদের খান ১৯৭০ সাল থেকে একবিংশ শতাব্দী পর্যন্ত ৪৫০ টিরও বেশি হিন্দি এবং উর্দু সিনেমায় অভিনয় করেছেন এবং ২৫০ টিরও বেশি ভারতীয় সিনেমার সংলাপ লিখেছেন। মনমোহন দেসাই ১৯৭৪ সালে রটি সিনেমার সংলাপ লেখার জন্য এক লক্ষ ২১ হাজার রুপি পরিশোধ করেন। তিনি জীতেন্দ্র, ফিরোজ খান, অমিতাভ বচ্চন, গোবিন্দ এবং ডেভিড ধাওয়ানের মত জনপ্রিয় অভিনেতাদের সঙ্গে কাজ করেছেন। তিনি শক্তি কাপুর এবং জনি লিভারের মত কমেডিয়ানের সাথে কাজ করেছেন। তিনি সিনেমায় বাবা, চাচা, মামা, ভাই, খলনায়ক অথবা খলনায়কের সহকারী, অতিথি শিল্পী এবং কমেডিয়ানের মত বহু চরিত্রে সহ-অভিনেতা হিসেবে অভিনয় করেছেন। তিনি হিন্দি সিনেমায় কিংবদিন্তী হিসেবে বিশেষভাবে পরিচিত। হিন্দি চলচ্চিত্র শিল্প এবং বলিউডে তার অবদান অনস্বীকার্য।
সম্প্রতি তাকে দেখা যায় মুঝসে শাদী কারোগী (Mujhse Shaadi Karogi) (২০০৪),লাকি: নো টাইম ফর লাভ (Lucky: No Time for Love) (২০০৬) এবং ফ্যামিলি: টাইস অব ব্লাড (Family: Ties of Blood) (২০০৬) সিনেমায় অভিনয় করতে দেখা যায়। তিনি তার নিজের টেলিভিশন কমেডি সিরিজ হাসনা মাত (Hasna Mat) শুরু করেছেন, যা স্টার প্লাস চ্যানেলে প্রচারিত হয়। আন্দাজ আপনা আপনা (Andaaz Apna Apna) সিনেমার ধারাবাহিক সিনেমার জন্য তিনি সংলাপ লিখছেন, এমন একটি গুঞ্জন শোনা যায়। কিন্তু তাকে তাকে জিজ্ঞাসা করা হলে তিনি তিনি তা অস্বীকার করে বলেন I have not taken any projects as writer, it’s just a rumor। তিনি ভারতীয় টেলিভিশনে পুনরাগমন করেন কমেডি অনুষ্ঠান হাই পাড়োশী..কৌন হ্যায় দোশী (Hi Padosi..Kaun Hain Doshi) এর মাধ্যমে, সাহার ওয়ান চ্যানেলে প্রচারিত হয়।
সংলাপ এবং চিত্রনাট্য লেখক
সংলাপ লেখক হিসেবে অমিতাভ বচ্চন অভিনীত মনমোহন দেসাই এবং প্রকাশ মেহ্‌রার সিনেমায় কাজ করেন। অমিতাভের পাশাপাশি, তিনিই একমাত্র ব্যক্তি যিনি মেহ্‌রা এবং দেসাই এর প্রতিযোগী ছিলেন। তার মধ্যে তার উল্লেখযোগ্য সিনেমাগুলো হল, গঙ্গা যমুনা সরস্বতি (Ganga Jamuna Saraswati), শারভী (Sharaabi), কুলি (Coolie), দেশ প্রেমী (Desh Premee), লাওয়ারিস (Lawaaris), সুহাগ (Suhaag), মুকাদ্দার কি সিকান্দার (Muqaddar Ka Sikandar), পারভারিস (Parvarish) এবং অমর আকবর অ্যান্থনী (Amar Akbar Anthony)। অমিতাভ বচ্চন অভিনীত সিনেমা তিনি যেসবে সংলাপ লিখেছেন, তার মধ্যে অন্যতম হল, মিঃ নাটওয়ারলাল, খুন পাসি না, দো অর দো পাঁচ, সাত্তে পে সাত্তা, ইনকিলাব, গ্রিফতার, হাম এবং অগ্নিপথ। এছাড়া কাদের খান অমিতাভ বচ্চন অভিনীত সিনেমার চিত্রনাট্য লিখেছেন। এর মধ্যে উল্লেখযোগ্য হল। অগ্নিপথ এবং নসিব।
তার লিখিত সংলাপের মধ্যে অন্যান্য সিনেমার উল্লেখযোগ্য হল, হিম্মতওয়ালা, কুলি নাম্বার ওয়ান ম্যায় খিলাড়ী তু আনাড়ী, কানুন আপনা আপনা, খুন ভারী মাং, কার্মা, সালতানাত, সারফারোশ, জাস্টিস চৌধুরী, ধরম বীর ইত্যাদি।
পুরস্কার
বিজয়ী
এছাড়া, কাদের খান ভারতে মুসলিম সমাজে তার অবদান, আমেরিকান ফেডারেশন অব মুসলিম ফ্রম ইন্ডিয়া (AFMI) স্বীকৃতপ্রাপ্ত হয়।
মৃত্যু
তিনি ভুগছিলেন সুপারনিউক্লিয়ার পালসি রোগে। অসুস্থ হয়ে পড়লে ২৮ ডিসেম্বর ২০১৮ তারিখে তাকে কানাডার একটি হাসপাতালে ভর্তি করা হয়।  সে মাসের ৩১ তারিখে তার ছেলে নিশ্চিত করেন যে,তিনি মৃত্যুবরণ করেছেন।  তাকে কানাডায় সমাধিস্থ করা হয়।
বনানী ডিওএইচএস
<mapframe latitude="23.793434" longitude="90.398555" zoom="15" width="200" height="200" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "Polygon", "coordinates": [ [           [              90.39712250232698,              23.79499510855424            ],            [              90.3975248336792,              23.795471223958096            ],            [              90.39751946926118,              23.79572155197581            ],            [              90.39776891469957,              23.79605041354063            ],            [              90.39825439453126,              23.796263927693047            ],            [              90.40058255195618,              23.797007543209062            ],            [              90.40036261081697,              23.794244118855698            ],            [              90.39974570274354,              23.79052837393794            ],            [              90.39675235748291,              23.79060691125717            ],            [              90.39556145668031,              23.790803254347587            ],            [              90.39619445800783,              23.791883136042692            ],            [              90.39679527282715,              23.794435548014558            ],            [              90.39691865444183,              23.79463924796363            ],            [              90.39712250232698,              23.79499510855424            ]          ]        ]      }    }  ] } বনানী ডিওএইচএস  যা "ওল্ড ডিওএইচএস" নামেও পরিচিত, ঢাকা জেলার বনানীতে  অবস্থিত। এটি বাংলাদেশ সরকারের প্রতিরক্ষা অফিসার হাউজিং সোসাইটি (ডিওএইচএস) প্রকল্পের অধীনে তৈরি করা হয়েছিল। এই এলাকাটি ভাসানটেক থানার অধীনস্থ। এলাকাটি ডিওএইচএস পরিষদ দ্বারা পরিচালিত হয়।
বিবরণ
বনানী ডিওএইচএস-এর জমির পরিমাণ ৪১.২৫২৮ একর এবং মোট প্লট রয়েছে ১৪২ টি (বিভাজিত প্লটসহ)।
মো. সবুর খান
জন্ম ও শিক্ষাজীবন
সবুর খানের জন্ম চাঁদপুর জেলার সদর উপজেলার বাবুরহাটে। তিনি চাঁদপুর সরকারি কলেজ থেকে এইচএসসি এবং জাহাঙ্গীরনগর বিশ্ববিদ্যালয় থেকে পরিসংখ্যান বিভাগ থেকে বিএসসি (অনার্স) ও এমএসসি পাশ করেন। শিক্ষার পাশাপাশি স্কাউট আন্দোলনসহ বিভিন্ন সামাজিক ও সাংস্কৃতিক কর্মকাণ্ডের সাথে সবসময় নিজেকে সম্পৃক্ত রাখেন সবুর খান।
কর্মজীবন
পড়াশোনা শেষে ১৯৯০ সালে ব্যবসা শুরু করেন সবুর খান। ১৯৯২ সালে ড্যাফোডিল ডেস্কটপ পাবলিশিং সেন্টারকে আরও বড় আকারে গড়ে তোলেন এবং এই সময় থেকেই তিনি স্থানীয় বাজার থেকে সংগৃহীত কম্পিউটার অ্যাকসেসরিজ বিক্রি শুরু করেন। ১৯৯৩ সালে সিঙ্গাপুর থেকে আমদানীকৃত যন্ত্রাংশ দিয়ে তিনি সিডিকম ক্লোন পিসি অ্যাসেম্ব্লিং করে বাজারজাত শুরু করেন। ১৯৯৪ সালে তার নেতৃত্বে ড্যাফোডিল কম্পিউটার কমটেক মেলায় অংশগ্রহণ করে এবং সাড়া জাগাতে সমর্থ হয়। প্রাত্যহিক জীবনে কম্পিউটারের প্রয়োগ, তথ্যপ্রযুক্তির ভবিষ্যত বিস্তৃতি, দ্রুত কার্যক্রম পরিচালনার দক্ষতা বৃদ্ধির লক্ষ্যে ১৯৯৫ সালে ঢাকায় বাংলাদেশের কম্পিউটার সুপার স্টোর গড়ে তোলেন। এছাড়া তথ্যপ্রযুক্তি শিল্পের প্রথম প্রতিষ্ঠান হিসাবে ১৯৯৬ সালে প্রতিষ্ঠানের চালু হয় প্রতিষ্ঠানটির ওয়েবসাইট। ২০১৩ সালে তিনি ঢাকা চেম্বার অব কমার্স অ্যান্ড ইন্ডাস্ট্রির সভাপতি হিসেবে দায়িত্ব পালন করছেন।
সামাজিক কার্যক্রম
সামাজিক কার্যক্রমের অংশ হিসেবে তিনি প্রতিষ্ঠা করেন ড্যাফোডিল ফাউন্ডেশন।
পুরস্কার ও সম্মাননা
এছাড়াও রয়েছে একাধিক পুরস্কার ও সম্মাননা।
স্পোর্টস কোচিং ফাউন্ডেশন
স্পোর্টস কোচিং ফাউন্ডেশন হল ভারতের তেলেঙ্গানা রাজ্যের হায়দ্রাবাদের একটি এনজিও, যা ১৯৯১ সালে প্রাক্তন অন্ধ্র রঞ্জি ক্রিকেটার কামমেলা সাইবাবা প্রতিষ্ঠা করেছিলেন।
ফাজিল পরীক্ষা
ফাজিল পরীক্ষা বাংলাদেশ ও ভারতের আলিয়া মাদ্রাসায় অনুষ্ঠিত একটি সরকারি পরীক্ষা। ফাজিল পরীক্ষা বাংলাদেশে ডিগ্রি সমমানের, কখনো স্নাতক সমমানের একটি পরীক্ষা, যা একটি ফাজিল মাদ্রাসায় অনুষ্ঠিত হয়ে থাকে। তবে ভারতে ফাজিল পরীক্ষাকে উচ্চ মাধ্যমিক শ্রেণীর (১১ বা ১২ ক্লাস) মান বলে বিবেচিত করা হয়। ফাজিল পরীক্ষা বাংলাদেশ ভারত ও পাকিস্তানের সরকারি স্বীকৃত আলিয়া মাদরাসায় প্রচলিত রয়েছে। বাংলাদেশের ফাজিল পরীক্ষা ইসলামি আরবি বিশ্ববিদ্যালয়ের অধীনে অনুষ্ঠিত হয়ে থাকে ও ভারতের ফাজিল পরীক্ষা পশ্চিমবঙ্গ মাদ্রাসা শিক্ষা পর্ষদের অধীনে অনুষ্ঠিত হয়ে থাকে।
ইতিহাস
১৯৪৭ সালে ঢাকা আলিয়া মাদ্রাসা ঢাকায় স্থানান্তরের পূর্বে বাংলাদেশ ও ভারতের ফাজিল পরীক্ষা কলকাতা আলিয়া মাদ্রাসার অধীনে অনুষ্ঠিত হতো। ফাযিল পরীক্ষা বর্তমানে ইসলামি আরবী বিশ্ববিদ্যালয়ের অধীনে অনুষ্ঠিত হয়। যা পূর্বে মাদরাসা বোর্ড ও ইসলামি বিশ্ববিদ্যালয়ের আধীনে অনুষ্ঠিত হত। মাদ্রাসা-ই-আলিয়া ঢাকায় স্থানান্তরিত হলে ১৯৪৮ সালে মাদ্রাসা বোর্ডের ফাজিলগুলো পরীক্ষা ঢাকা বিশ্ববিদ্যালয় কর্তৃক গৃহীত হতো। ১৯৭৫ সালের কুদরত-এ-খুদা শিক্ষা কমিশনের সুপারিশে মাদ্রাসা বোর্ড নিয়ন্ত্রিত আলিয়া মাদ্রাসাসমূহে জাতীয় শিক্ষাক্রম ও বহুমুখী পাঠ্যসূচি প্রবর্তিত করা হয়। ১৯৮০ সালে অনুষ্ঠিত ফাজিল পরীক্ষায় এই পাঠ্যসুচী কার্যকর হয়। এই শিক্ষা কমিশন অনুসারে ফাজিল শ্রেণীতে ইসলামি শিক্ষার পাশাপাশি সাধারণ পাঠ্যসূচী অন্তর্ভুক্ত করে ফাজিল পরীক্ষাকে সাধারণ উচ্চ মাধ্যমিক এইচ এস সির সমমান ঘোষণা করা হয়।
১৯৭৮ সালে অধ্যাপক মুস্তফা বিন কাসিমের নেতৃত্বে সিনিয়র মাদ্রাসা শিক্ষা ব্যবস্থা কমিটি গঠিত হয়। এই কমিটির নির্দেশনায় ১৯৮৪ সালে সাধারণ শিক্ষার স্তরের সঙ্গে বাংলাদেশ মাদ্রাসা বোর্ড নিয়ন্ত্রিত আলিয়া মাদ্রাসা শিক্ষা স্তরের সামঞ্জস্য করা হয়। ফাজিল স্তরকে ২ বছর মেয়াদী কোর্সে উন্নিত করে, মোট ১৬ বছর ব্যাপী আলিয়া মাদ্রাসার পূর্ণাঙ্গ আধুনিক শিক্ষা ব্যবস্থা প্রবর্তন করা হয়। এই কমিশনের মাধ্যমেই সরকার ফাজিল পরীক্ষাকে সাধারণ ডিগ্রি মান ঘোষণা করে।
বিশ্ববিদ্যালয় অধিভুক্ত
২০০৬ সালের পূর্ব পর্যন্ত বাংলাদেশের আলিয়া সকল মাদ্রাসার সমস্ত পরীক্ষা বাংলাদেশ মাদ্রাসা শিক্ষাবোর্ড আলিয়া মাদ্রাসা পরীক্ষা নিয়ন্ত্রণ করত। ২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক আলিয়া মাদ্রাসার ফাজিলকে (স্নাতক ডিগ্রি) ২ বছর থেকে ৩ বছর মেয়াদী কোর্স পরিকল্পনা করা হয়। বাংলাদেশের ১,০৮৬টি ফাজিল মাদ্রাসা (স্নাতক ডিগ্রি) ইসলামী বিশ্ববিদ্যালয় কুষ্টিয়ার অধিভুক্ত হয়। এবং কিছু ক্ষেত্রে ফাজিল ও কামিল উভয় পরীক্ষা একত্রে সাধারণ শিক্ষার পূর্ণ স্নাতক ডিগ্রির সমমান বলে বিবেচিত হতে থাকে, কতক ক্ষেত্রে শুধু ফাজিল পরীক্ষাই স্নাতক সমমান বলে বিবেচিত হয়। ইসলামী বিশ্ববিদ্যালয়, কুষ্টিয়া ২০১০ সালে বাংলাদেশের উল্লেখযোগ্য ৩১টি মাদ্রাসায় স্নাতক সমমান কোর্স চালু করে হয়, এরফলে এই ৩১টি মাদ্রাসার শিক্ষার্থীরা শুধু স্নাতক ফাজিল পূর্ণ করেই পূর্ণ স্নাতক ডিগ্রি অর্জন করার সুযোগ লাভ করে। তখনো এসব মাদ্রাসায়ও ফাজিল ডিগ্রি কোর্স চালু ছিলো।
এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হয়, এবং হলে আলিয়া মাদ্রাসাসমূহ সেখানে স্থানান্তরিত করা হয়। ২০১৬ সালে ইসলামি আরবি বিশ্ববিদ্যালয় আরো ২১টি মাদ্রাসায় স্নাতক ও স্নাতকোত্তর ডিগ্রি চালু করে। বর্তমানে মোট ৫২টি মাদ্রাসায় ফাজিল স্নাতক কোর্স চালু আছে।
জামেয়া কাসেমিয়া কামিল মাদ্রাসা
জামেয়া কাসেমিয়া কামিল মাদ্রাসা, নরসিংদী বাংলাদেশের নরসিংদী জেলায় একটি আলিয়া মাদ্রাসা। স্থানীয়ভাবে মাদ্রাসাটি গাবতলী মাদ্রাসা নামে পরিচিত। মাদ্রাসা শিক্ষার শিক্ষার প্রসার ঘটাতে ১৯৭৬ সালে বাংলাদেশের আলেম কামালুদ্দীন জাফরী মাদ্রাসাটি প্রতিষ্ঠা করেন। এই মাদ্রাসাটি ফলাফলের দিক থেকে প্রায়ই বাংলাদেশের সকল মাদ্রাসার মধ্যে প্রথম দশে স্থান পেয়ে থাকে।   ১৯৭৬ সালে এই মাদ্রাসাটি মেঘনা বিধৌত নরসিংদী সদর থানায় গাবতলী মাদ্রাসা নামে প্রতিষ্ঠিত হয়েছিলো। বর্তমানে মাদ্রাসার ছাত্র সংখ্যা ১৫০০ জনের অধিক।
ইতিহাস
জামেয়া কাসেমিয়া, নরসিংদী মেঘনা বিধৌত নরসিংদী সদর উপজেলার অন্তর্গত পুরানপাড়া এলাকায় ১৪ একর জমির উপর অবস্থিত একটি মাদ্রাসা। ২০ শতকের ৬০/৭০ দশকে নরসিংদী জেলায় তেমন কোন মাদ্রাসা ছিলোনা। শুধু ১৯২৭ সালে শিবপুরের কুমরাদি এলাকায় মাওলানা আব্দুল আজীজের প্রতিষ্ঠিত কুমরাদি সিনিয়র মাদ্রাসা ও এবং ১৯৪৯ সালে ইছাখালি সিনিয়র মাদ্রাসা নামে দুটি মাদ্রাসা ছিলো।
মাদ্রাসা গঠনের উদ্যোগ
৭ জানুয়ারি ১৯৭৪ তারিখে ব্রাহ্মন্দী জামে মসজিদে সভায় প্রায় পঞ্চাশজন ব্যক্তি মাদ্রাসা গঠনের উদ্যোগ নেন। মাদ্রাসা প্রতিষ্ঠার জন্য একটা কমিটি তৈরি করা হয়, কমিটির চেয়ারম্যান বানানো হয় রুস্তম আলী আশরাফিকে এবং সেক্রেটারী বানানো হয় এ কে এম জয়নাল আবেদিনকে। ৪ আগস্ট ১৯৭৫ সালে প্রস্তাবিত ৬০ হাত দৈর্ঘ্য বিশিষ্ট একটি টিনের ঘর নির্মাণের জন্যে ৭ সদস্য বিশিষ্ট 'গৃহ নির্মাণ কমিটি' গঠিত হয়। ১৮ জুলাই ১৯৭৬ সালে গাবতলার সভায় কামালুদ্দীন জাফরীকে মাসিক ৪০০ টাকা বেতনে মাদ্রাসার অধ্যক্ষ ও মাওলানা হাফেজ মোঃ ফয়জুল্লাহকে উপাধ্যক্ষ নির্ধারণ করা হয়।
মাদ্রাসায় অবদান রাখেন সৌদী রাষ্ট্রদূত ফুয়াদ আব্দুল হামিদ আল খতিব, শিল্পপতি আসহাব উদ্দীন ভুইয়া (মধু ভুইয়া), শিল্পপতি মোঃ তাফাজ্জল হোসাইন, আলহাজ্ব আবেদ আলী মিয়া, জয়নাল আবেদিন তোতা মিয়া, গাওছিয়া মার্কেটের মালিক শিল্পপতি আজাদ প্রমূখ ব্যক্তিবর্গ।
নামকরণ
১৯৭৪ সালের ২৭ জানুয়ারি মাদ্রাসা বাস্তবায়ন কমিটির ৩য় সভায় নাম স্থির করা হয়, কামালুদ্দীন জাফরীর প্রস্তাবে নামকরণ করা হয় 'জামেয়া-ই কাসেমিয়া মাদ্রাসা' গৃহীত হয়। মুহাম্মাদের একটি হাদিস থেকে নামটি নেওয়া হয়েছে।
তবে ১৯৭৬ সালের দিকে ঐ অঞ্চলে গাবগাছটি ছাড়া আর কিছুই ছিল না। এখনো রয়েছে সুবিশাল ঐ গাবগাছটি যার নামানুসারে ঐ এলাকায় গড়ে ওঠা গ্রামের নাম হয়েছে 'গাবতলী গ্রাম' বলে। আর স্থানীয় সকলের কাছে জামেয়া কাসেমিয়া 'গাবতলী মাদ্রাসা' বলেই পরিচিত।
উপাধ্যক্ষগণের তালিকা
মাদ্রাসার প্রতিষ্ঠাকাল থেকে এ পর্যন্ত সর্বমোট ৪ জন উপাধ্যক্ষের দায়িত্ব পালন করেছেন
শিক্ষা কার্যক্রম
জামেয়া কাসেমিয়া মাদ্রাসায় ইবতেদায়ী, দাখিল, আলিম, ফাজিলসহ মাদ্রাসা শিক্ষার সর্বোচ্চ স্তর কামিল পর্যন্ত চালু রয়েছে। মাদ্রাসার দাখিল পর্যায়ে বিজ্ঞান ও মানবিক উভয় শাখাই চালু রয়েছে এবং আলিম শ্রেণিতেও বিজ্ঞান ও মানবিক শাখা চালু রয়েছে। মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ বিভাগ, আল হাদিস এন্ড ইসলামিক স্টাডিজ ও আল ফিকহ বিভাগ চালু রয়েছে।
হেফজ বিভাগ
জামেয়া কাসেমিয়া মাদ্রাসা হতে প্রতি বছর হাফেজ সাহেব বের হচ্ছে। মাদ্রাসায় কুরআন হেফজ করার পরে এই মাদ্রাসার আলিয়া মাদ্রাসায় পড়ার সুযোগ রয়েছে।
মহিলা বিভাগ
এখানে রয়েছে ছেলেদের পাশাপাশি মেয়েদের জ্ঞান দানের আলাদা বিভাগ। ১ম শ্রেণী থেকে কামিল পর্যন্ত পৃথক ব্যবস্থাপনায় ছাত্রীদের পড়াশোনার পরিবেশ এখানে বিদ্যমান।
সাহিত্য- সাংস্কৃতিক কার্যক্রম
নিয়মিত ক্লাশের পাশাপাশি সাপ্তাহিক বিতর্ক, বক্তৃতা, হামদ-নাত, ইসলামী সঙ্গীত প্রতিযোগিতার আয়োজন হয়ে থাকে। বিভিন্ন সাংস্কৃতিক প্রতিযোগীতায় জামেয়া কাসেমিয়ার ছাত্ররা পুরস্কার লাভ করেছে। সাংস্কৃতিক কর্মকান্ডের জাতীয় শিক্ষা সপ্তাহ, যুব দিবস, মৌসুমী প্রতিযোগিতাসহ বিভিন্ন প্রতিযোগিতার আয়োজন করে থাকে মাদ্রাসা কর্তৃপক্ষ।
নরসিংদী জেলার অন্যতম জনপ্রিয় শিল্পী গোষ্ঠী 'উজ্জ্বীবন শিল্পী গোষ্ঠী', এটা মূলত জামেয়ার ছাত্রদের নিয়েই গঠিত। এর প্রতিষ্ঠাতা ছিলেন "তারেক মনোয়ার"।
ছাত্র সংসদ
১৯৭৮ সাল থেকে জামেয়া কাসেমিয়া ছাত্র সংসদের কার্যক্রম শুরু হয়। প্রথম ভিপি হয়েছিলেন হাফেজ মোহাম্মাদ এরশাদুল্লাহ। বর্তমান ভিপি হিসেবে রয়েছেন হাফেজ শাহীন। প্রতি সেশনেই ছাত্র সংসদ নির্বাচন অনুষ্ঠিত হয়।
জামেয়া ছাত্র সংসদের উদ্যোগে নিয়মিত দেয়ালিকা ও স্মরনিকা প্রকাশ করা হয়, এইসকল পত্রিকায় মাদ্রাসার ছাত্র ও শিক্ষকদের লেখা ছাপানো হয়। মাদ্রাসার প্রয়োজনীয় পদক্ষেপ, মাদ্রাসার উন্নয়ন, মাদ্রাসার অবকাঠামো অসুবিধা তুলে ধরা হয়।
জামেয়া মসজিদ কমপ্লেক্স
জামেয়া কাসেমিয়া মাদ্রাসার ছাত্রদের নামাজ পড়ার জন্য তৈরি করা হয়েছে বিশাল আয়তনের মসজিদ। এই মসজিদের আকৃতি বায়তুল মুকাদ্দাসের আকৃতি অনুসরণ করে করা হয়েছে। মাদ্রাসার ছাত্ররা ও আশে পাশের জনগণ সালাত আদায় করেন।
ছাত্রাবাস সুবিধা
জামেয়া কাসেমিয়া মাদ্রাসায় কয়েকটি বৃহৎ ছাত্রাবাস রয়েছে। দেশের বিভিন্ন প্রান্তের শিক্ষার্থীগণ এখানে কম খরচে অবস্থান করে পড়াশোনা চালাতে পারে। এসকল ছাত্রাবাস প্রায় ৪৫০ জন ছাত্রের আবাসন সুবিধা নিশ্চিত করতে পারে।
তাইওয়ান-বেলিজ সম্পর্ক
তাইওয়ান-বেলিজ সম্পর্ক, তাইওয়ান এবং বেলিজ এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮৯ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।
ইতিহাস
উইলিয়াম কুইন্টো নামক, বেলিজে বসবাসরত একজন চীনা অভিবাসী প্রথম তাইওয়ান ও বেলিজের মধ্যে সম্পর্ক স্থাপনের বিষয়টি নিয়ে কাজ শুরু করেছিলেন। তিনি সেময়কার ক্ষমতাসীন দল পিপলস ইউনাইটেড পার্টি এর সমর্থক ছিলেন। তিনি ১৯৮০ এর শুরুর দিকে সাঈদ মুসার মাধ্যমে বেলিজের প্রধানমন্ত্রী, জর্জ প্রাইস এর নিকট তদবির নিয়ে যান। সাঈদ মুসা ছিলেন কুইন্টোর ঘনিষ্ঠ এবং বেলিজের রাজনীতিতে প্রভাবশালী ব্যক্তি।
১৯৮৯ সালে, বেলিজের সাধারণ নির্বাচনে পিপলস ইউনাইটেড পার্টি আবার জয়লাভ করে এবং ক্ষমতায় আসে। এরপর দলটি সরকার গঠন করে, তাইওয়ানের সাথে সম্পর্ক স্থাপনে আগ্রহী হয় এবং ১৯৮৯ সালেই এই দুই দেশের মধ্যে কূটনৈতিক সম্পর্ক স্থাপিত হয়। সেই সময় বিদেশে বেলিজের মাত্র ৩ টি দূতাবাস ছিল। দূতাবাস তিনটি ছিল লন্ডন, ওয়াশিংটন, ডি.সি. এবং জাতিসংঘের সদর দপ্তর নিউইয়র্কে।
এরপর তাইওয়ানে বেলিজের দূতাবাস স্থাপিত হলে, বেলিজের তৎকালীন পররাষ্ট্রমন্ত্রী মুসা, উইলিয়াম কুইন্টোকে, তাইওয়ানের, বেলিজ দূতাবাসে রাষ্ট্রদূত হয়ে যাওয়ার প্রস্তাব দেন। কুইন্টো এই প্রস্তাব গ্রহণ করেন এবং তাইওয়ানে নিযুক্ত বেলিজের প্রথম রাষ্ট্রদূত হিসেবে, তাইওয়ানে অবস্থিত বেলিজ দূতাবাসে যোগ দেন। তিনি ২০০৮ সালে এই পদ থেকে অবসরে যান।
উজবেক খান মসজিদ
উজবেক খান মসজিদ ক্রিমিয়ার স্তারিয় ক্রিমের একটি মসজিদ। এটি ক্রিমিয়ার প্রাচীনতম মসজিদগুলোর মধ্যে একটি, এটি ১৩১৪ সালে উজবেক খান রাজত্বকালে নির্মিত।
ইতিহাস
চতুর্দশ শতাব্দী অবধি স্তারিয় ক্রিম সোনারহাট নামে পরিচিত ছিল, সোনা জোড়ের রাজত্বকালে এটি একটি সমৃদ্ধ শহর ছিল। ষোড়শ শতাব্দীর প্রথমভাগ পর্যন্ত ক্রিমীয় খাঁদের রাজধানী ছিল সোলখাত। যখন রাজধানীটি বখছিসারায় স্থানান্তরিত হয়, তখন সোলখাত ধীরে ধীরে সাংস্কৃতিক ও অর্থনৈতিক কেন্দ্র হিসেবে এর গুরুত্ব হারাতে থাকে। বাম|থাম্ব| উজবিক খান মসজিদের পাশের ইসা করিমের মাদ্রাসা (১৩৩২) উজবিক খান মসজিদটি ১৩১৪ সালে নির্মিত হয়েছিল এবং মসজিদের দক্ষিণ প্রাচীর সংলগ্ন মাদ্রাসাটি ১৩৩২ সালে কিলবুরুন বেয়ের মেয়ে ইনসি খাতুন নির্মাণ করেছিলেন। মাদ্রাসার ধ্বংসাবশেষ আজও রয়ে গেছে। মসজিদটির একটি বর্গাকার তল পরিকল্পনা রয়েছে, যেমন সেলজুক আমলে আনাতোলিয়ায় পাওয়া গিয়েছিল, তার মতো স্থাপত্য বৈশিষ্ট্য প্রকাশ করে। মসজিদটির একটি অনন্য বৈশিষ্ট্য হল, এতে একটি খোদাই করা কাঠের দরজা সহ স্মৃতিস্তম্ভ প্রবেশদ্বার রয়েছে।
জনপ্রশাসন মন্ত্রণালয় (বাংলাদেশ)
জনপ্রশাসন মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয় । বাংলাদেশ সরচকারের অন্যতম এ সংস্থাটি জনপ্রশাসনের সেবা প্রদান সম্পর্কিত বিষয়াদির ব্যবস্থাপনার জন্য দায়িত্বপ্রাপ্ত।
রূপকল্প ও অভিলক্ষ্য
রূপকল্প : দক্ষ ও কার্যকর জনপ্রশাসন। অভিলক্ষ্য :নিয়োগ, প্রশিক্ষণ, প্রাতিষ্ঠানিক সক্ষমতা বৃদ্ধি ও মানব সম্পদের কার্যকর ব্যবহার নিশ্চিতকরণের মাধ্যমে একটি দক্ষ, সেবামুখী ও জবাবদিহিতামূলক জনপ্রশাসন গড়ে তোলা।
শ্রী ভেঙ্কটেশ্বর পাবলিক স্কুল
শ্রী ভেঙ্কটেশ্বর পাবলিক স্কুল (এসভি পাবলিক স্কুল নামেও পরিচিত) ভারতের অন্ধ্র প্রদেশের বন্দর শহর মসুলিপত্তনমে অবস্থিত একটি বিদ্যালয়।
ছিন রাজবংশ
ছিন সাম্রাজ্য সাম্রাজ্যবাদী  চীনের প্রথম সাম্রাজ্য, যা খ্রিস্টপূর্ব ২২১ অব্দ থেকে খ্রিস্টপূর্ব ২০৬ অব্দ পর্যন্ত স্থায়ী ছিল। ছিন রাজ্যের নামে এই সাম্রাজ্যের নামকরণ করা হয়, যা বর্তমানে গানসু ও শানসি নামে পরিচিত। কিন সাম্রাজ্যের প্রথম সম্রাট ছিন শি হুয়াং সাত যুদ্ধরত রাজ্য থেকে কিন রাজ্য জয় করে এই সাম্রাজ্য প্রতিষ্ঠা করেন। খ্রিস্টপূর্ব চতুর্থ শতাব্দীতে যুদ্ধরত রাজ্য কালে শাং ইয়াং আইনসর্বস্বতা ধারণার প্রবর্তন করার ফলে কিন সাম্রাজ্যের ক্ষমতা আরও বেড়ে যায়। খ্রিস্টপূর্ব তৃতীয় শতাব্দীর মাঝামাঝি ও শেষের দিকে, ছিন কয়েকটি বিজয় লাভ করে সারা চীনের উপর নিয়ন্ত্রণ লাভ করে, যার মধ্যে ছিল দুর্বল চৌ সাম্রাজ্য ও সাত যুদ্ধরত রাজ্যের বাকি ছয় রাজ্যের বিরুদ্ধে বিজয়। এই সময়ে কিন তার রাজনৈতিক ক্ষমতা ও দৃঢ় অর্থনীতি দিয়ে সমগ্র চীনকে একত্রিত করে বিশাল সাম্রাজ্য গড়ে তুলে।
উৎপত্তি ও প্রাথমিক সময়
খ্রিস্টপূর্ব নবম শতাব্দীতে সিয়া সাম্রাজ্য সময়কালের রাজনৈতিক বিশেষজ্ঞ গাও ইয়াওয়ের উত্তরসূরী ফেইজিকে কিন শহরের শাসনভার প্রদান করা হয়। শহরটি বর্তমান সময়ের তিয়ানশুই শহরে অবস্থিত ছিল। চৌ সাম্রাজ্যের অষ্টম রাজা সিয়াওয়ের রাজত্বকালে এই শহর কিন রাজ্য নামে পরিচিতি লাভ করে। খ্রিস্টপূর্ব ৮৯৭ অব্দে গংহে রাজপ্রতিনিধির সময়কালে এলাকাটি ঘোড়ার বংশবিস্তার ও প্রতিপালনের জন্য নির্ভরশীল হয়ে ওঠে। ফেইজির এক উত্তরসূরী ডিউক ঝুয়াং ত্রয়োদশ চৌ রাজা পিংয়ের প্রিয়পাত্র হয়ে উঠে এবং রাজা পুরস্কারস্বরূপ তার পুত্র ডিউক সিয়াংকে এক অভিযানের প্রধান করে পূর্বে পাঠান। সেখানে তিনি কিন রাজ্য গড়ে তুলেন।
ক্ষমতা লাভ
শাং ইয়াং, ছিন রাজ্যের একজন আইনপ্রণয়নকারী, যুদ্ধরত রাজ্য কালে আইনসর্বস্বতা ধারণার প্রবর্তন করেন, এবং খ্রিস্টপূর্ব ৩৬১ অব্দ থেকে খ্রিস্টপূর্ব ৩৩৮ অব্দ পর্যন্ত সামরিক বাহিনীতে বেশ কিছু সংস্কার কাজ করেন। এছাড়া তিনি খ্রিস্টপূর্ব চতুর্থ শতাব্দীর মাঝামাঝিতে জিয়ানইয়াংয়ে ছিন রাজ্যের রাজধানী গড়ে তুলতে অবদান রাখেন। আইনসর্বস্বতার প্রসার লাভ করলে চীনে যুদ্ধ শুরু হয়। শরৎ বসন্ত যুগে বলা হত যুদ্ধ হল ভদ্রলোকদের কাজ এবং যুদ্ধে সেনাপতিদের স্বর্গীয় আইনের প্রতি শ্রদ্ধা রেখে যুদ্ধ করতে হত। ছিন যুদ্ধের এই মতবাদকে অস্বীকার করে এবং শত্রুর দুর্বলতার সুযোগ নিতে থাকে। ওয়েই রাজ্যের একজন অভিজাত অভিযোগ করেন যে ছিনরা ছিল খুবই অর্থলোভী, জেদী, মুনাফা প্রত্যাশী ও আন্তরিকতাহীন এবং শিষ্টাচার, সুসম্পর্ক, নৈতিক কার্যাবলী সম্পর্কে অজ্ঞ।
ছিনদের আরেকটি বড় শক্তি ছিল তাদের দক্ষ সামরিক বাহিনী ও যোগ্য সেনাপ্রধান। তারা নতুন যুদ্ধসরঞ্জাম ও যোগাযোগ ব্যবস্থার সদ্ব্যবহার করে, যা তাদের শত্রুবাহিনীর ছিল না। ছিন সাম্রাজ্যের আরেকটি প্রধান সুবিধা ছিল ভৌগোলিক অবস্থান। পর্বতবেষ্টিত রাজ্যটি প্রাকৃতিকভাবে একটি শক্ত অবস্থান লাভ করে। গুয়ানঝং এলাকার প্রাণকেন্দ্র রাজ্যটি ইয়াংজি নদীর বিপরীতে গুয়ানডং নামে পরিচিত ছিল। খাদ্য উৎপাদন ও প্রাকৃতিক সম্পদে স্বয়ংসম্পূর্ণ হওয়ায় কিনরা বড় ও শক্তিশালী সামরিক বাহিনী গড়ে তুলে। এছাড়া খ্রিস্টপূর্ব ২৪৬ অব্দে ওয়েই নদীতে খাল খননও তাদের রাজ্য বিস্তারে সহায়ক হয়।
যুদ্ধরত রাজ্য বিজয়
চীন সাম্রাজ্য প্রতিষ্ঠার পূর্বে যুদ্ধরত রাজ্য কালে প্রধান সাত যুদ্ধরত রাজ্য ছিল ইয়ান রাজ্য, চৌ রাজ্য, চী রাজ্য, চু রাজ্য, হান রাজ্য, ওয়েই রাজ্য ও ছিন রাজ্য। সবগুলো রাজ্যের শাসকরা তাদের অভিজাত থেকে রাজা দাবী করে। তবে তারা চৌ সম্রাটদের মত স্বর্গীয় আদেশ প্রাপ্তির দাবী করে না এবং বিভিন্ন উপসনা ও আনুষ্ঠানিকতা তারা চৌ সম্রাটদের উপর ছেড়ে দেয়।
খ্রিস্টপূর্ব চতুর্থ ও তৃতীয় শতাব্দীতে যুদ্ধরত রাজ্য বিজয়ের পূর্বে চীনদের কিছু সমস্যার সম্মুখীন হতে হয়। খ্রিস্টপূর্ব ৩৩৮ অব্দে রাজা হুইওয়েন শাং ইয়াংকে তার ব্যক্তিগত অসন্তোষের কারণে হত্যা করে। খ্রিস্টপূর্ব ৩০৭ অব্দে কিনরা উত্তরাধিকার নিয়ে আন্তঃদ্বন্দ্বে জড়িয়ে পরে। চৌ রাজ্যের কাছে পরাজিত হওয়ার পর তারা কি রাজ্যের বিরুদ্ধে আত্মরক্ষার সময়ে খ্রিস্টপূর্ব ২৯৫ অব্দে তাদের এক মিত্রপক্ষের কাছে পরাজিত হয়। রাজনীতিজ্ঞ ফান সুই (范雎) প্রধানমন্ত্রীর দায়িত্ব পাওয়ার পর উত্তরাধিকার নিয়ে সমস্যার সমাধান হয় এবং তিনি জিন রাজ্য ও চী রাজ্যের মত রাজ্য সম্প্রসারণ নীতি প্রয়োগ করেন।
খ্রিস্টপূর্ব ২২১ অব্দে সবকয়টি রাজ্য বিজয়ের পর রাজা ঝেং চীনের দক্ষ শাসক হয়ে উঠে। তিনি প্রধানমন্ত্রীত্ব ত্যাগ করে একজন শাসক হিসেবে তার অবস্থান দৃঢ় করেন। পরে তিনি ত্রিলোক ও পাঁচ সম্রাটদের নাম একত্র করে তার নতুন নামকরণ করে শি হুয়াংডি বা প্রথম সম্রাট। তিনি সম্রাট হিসেবে নিজেকে ঘোষণা দিয়ে যুদ্ধে ব্যবহৃত যেসব অস্ত্রে ছিনদের অধিগ্রস্ত নয় তা বাজেয়াপ্ত করে গলিয়ে ফেলার আদেশ দেন। ফলে ছিনের নতুন রাজধানী সিয়ানইয়াংয়ে বারোটি বড় ধাতব মূর্তি তৈরির মত গলিত ধাতু পাওয়া যায়।
দক্ষিণে বিস্তার লাভ
খ্রিস্টপূর্ব ২১৪ অব্দে ছিন শি হুয়াং যখন উত্তরে তার সাম্রাজ্যের নিরাপত্তা জোরদার করতে সক্ষম হল, সে তার সামরিক বাহিনীকে (১০০,০০০ সেনা) দুই ভাগে ভাগ করল এবং এক ভাগকে (৫০,০০০ সেনা) দক্ষিণে ছোট ছোট সম্প্রদায়ের তার অধিগত করার জন্য পাঠালেন। তার আগে তিনি দক্ষিণে সিচুয়ান এলাকা দখল করে সমগ্র চীনে তার কর্তৃত্ব স্থাপন করলেন। ছিন সেনারা দক্ষিণের জঙ্গল পরিপূর্ণ এলাকা সম্পর্কে অবগত না থাকার কারণে দক্ষিণের সম্প্রদায়ের সাথে গেরিলা যুদ্ধ-এ পরাজিত হয় এবং প্রায় ১০০,০০০ সেনা মারা যায়। পরাজিত হলেও তার সেনাদের খাবার ও সেনা মোতায়নের লক্ষ্যে দক্ষিণে খাল খনন করেছিল যা তাদের দ্বিতীয়বার আক্রমণ করার সহায়ক হয়। এই খাল ব্যবহার করে ছিন সেনারা উপকূলবর্তী গুয়াংচৌ এবং পরে ফুচৌ ও গুইলিন প্রদেশ দখল করে, তারা আরও দক্ষিণে হ্যানয়-এ আক্রমণ করে এবং জয়লাভ করে। দক্ষিণ বিজয়ের পর ছিন শি হুয়াং নতুন এলাকায় বসতি স্থাপনের ১০০,০০০ এর অধিক বন্দীকে মুক্তি দেয়।
সিওংনূর বিরুদ্ধে যুদ্ধ
ছিন সাম্রাজ্য উত্তরে বিস্তার লাভ করার পর, কিনরা তাদের রাজ্যের উপর নিয়ন্ত্রণ হারাতে থাকে। উত্তরের কিছু সম্প্রদায়, যাদের ছিনরা হু নামে ছিনত, মুক্ত ছিল। অরডোর মরুভূমিতে বসবাসকারী সিওংনু সম্প্রদায় কিন কৃষকদের সাথে ব্যবসা নিষিদ্ধ করে দেয় এবং প্রায়ই হামলা করে তাদের পিছু হটতে বাধ্য করে। সেনাপ্রধান মেং তিয়ানের নেতৃত্বে এক সামরিক অভিযানে খ্রিস্টপূর্ব ২১৫ অব্দে তারা সে অঞ্চল বিজয় করে। কৃষকরা সেখানে কৃষিকাজ শুরু করে এবং বিপ্লব করে আলাদা হয়ে যায়। পরবর্তীতে হানরাও তাদের জনসংখ্যা বৃদ্ধি পেতে থাকলে অরডোসের দিকে বিস্তার লাভ করতে থাকে।
ক্ষমতাচ্যুতি
ছিন শি হুয়াং অমরত্ব লাভের জন্য মরিয়া হয়ে উঠলে তাকে হত্যা করার তিনটি চেষ্টা চালানো হয়েছিল। তিনি খ্রিস্টপূর্ব ২১০ অব্দে অমরত্ব লাভের জন্য তার রাজ্যের পূর্বে তাও ধর্মের এক জাদুকরের কাছ থেকে অমৃত আনতে গিয়ে মারা যান। প্রধানমন্ত্রী লি সি ও প্রধান খোঁজা চৌ গাও এই খবর তাদের ফিরে আসা পর্যন্ত গোপন রাখেন যাতে ফিরে এসে তারা সম্রাটের উইল পরিবর্তন করে তার সবচেয়ে সহজ সরল ও নমনীয় পুত্র হুহাইকে উত্তরাধিকার করতে পারেন। তারা ভেবেছিল যযে তারা তাকে সহজে প্রভাবিত করতে পারবে এবং পুরো সাম্রাজ্য তাদের নিয়ন্ত্রণে থাকবে। হুহাই ছিন আর শি নামে সিংহাসনে বসেন এবং তিনি আদপে অদক্ষ ও নমনীয় ছিলেন। তিনি অনেক মন্ত্রী ও যুবরাজকে হত্যা করেন, বড় বড় স্থাপনার কাজ শুরু করেন, সেনা সংখ্যা বৃদ্ধি করেন এবং যেসব দূত খারাপ খবর নিয়ে আসত তাদের হত্যা করত। ফলে চীনের বিভিন্ন স্থানে বিপ্লব দেখা দেয়, পদস্থ কর্মচারীদের উপর আক্রমণ শুরু হয় এবং এলাকায় কোন কোন পদস্থ কর্মচারী তাদের রাজা বলে দাবী করে।
এই সময়ে লি সি ও চৌ গাওয়ের পরিকল্পনা ভেস্তে যায় এবং লি সিকে হত্যা করা হয়। চৌ গাও ছিন আর শিকে তার অযোগ্যতার জন্য আত্মহত্যা করতে বাধ্য করার সিদান্ত নেয়। এতে ছিন আর শির ভাইপো জিয়িং সিংহাসনে আরোহণ করে এবং চৌ গাওকে হত্যা করে। জিয়িং রাজনৈতিক অস্থিরতা ও স্থানীয় যারা নিজেদের রাজা দাবী করছে, এই অবস্থায় নিজেকে সকল রাজার রাজা হিসেবে ঘোষণা দিল। তার অদক্ষতার কারণে ধীরে ধীরে সাম্রাজ্য ধ্বংস হতে লাগলো এবং খ্রিস্টপূর্ব ২০৯ অব্দে বড় রকমের বিদ্রোহ দেখা দিল। যখন লিউ বাংয়ের নেতৃত্বে চুয়ের বিদ্রোহীরা আক্রমণ করল তখন বিধ্বস্ত রাজ্য আর বেশিদিন ঠিকে থাকতে পারে নি। খ্রিস্টপূর্ব ২০৭ অব্দে জিয়িং ওয়েই নদীর তীরে পরাজিত হয় এবং আত্মসমর্পণ করে। চু দলপতি সিয়াং ইয়ু তাকে হত্যা করে। পরের বছর কিনের রাজধানী ধ্বংস করা হয় এবং ইতিহাসবেত্তারা মনে করেন এর মাধ্যমেই কিন সাম্রাজ্যের পতন হয়। লিউ বাং সিয়াং ইয়ুর সাথে বিশ্বাসঘাতকতা করে এবং তাকে পরাজিত করে নিজেকে সম্রাট গাওজু হিসেবে ঘোষণা দেয়।
স্থাপত্য
যুদ্ধরত রাজ্য কালে স্থাপত্যকলার কয়েকটি ব্যাপ্তি পরিলক্ষিত হয়। শহর রক্ষার জন্য আরও দীর্ঘ প্রাচীর এবং প্রত্যেকটি জেলাকে আলাদা করার জন্য ছোট ছোট প্রাচীর নির্মিত হয়। তাদের শক্তি ও ক্ষমতার বহিঃপ্রকাশের জন্য তারা তাদের স্থাপনের বিভিন্ন রকমের পরিবর্তন নিয়ে আসে। বিভিন্ন স্থাপনা যেমন সুউচ্চ মিনার, পিলার ফটক, উঁচু মঞ্চ ও অট্টালিকা তাদের স্থাপত্যশৈলীর প্রকাশ ঘটে।
দর্শন ও সাহিত্য
ছিনরা চৌদের মত লিখিত রূপ হিসেবে লোগোগ্রাম ব্যবহার করত। লিখিত রূপকে সারাদেশে একই মানদন্ডে ও আকারে নিয়ে আসা ছিল প্রধানমন্ত্রী লি সির জীবনের সেরা অর্জন। চীনা সংস্কৃতিতে এই একত্রীকরণ ব্যাপক প্রভাব ফেলে। তিনি লিপিবিদ্যায় লেজার লিপির (Chinese: 小篆, Pinyin: xiǎozhuàn) প্রবর্তন করেন, যা এখনো তাস, পোস্টার ও বিজ্ঞাপনে ব্যবহৃত হয়।
যুদ্ধরত রাজ্য কালে চীনা পন্ডিতরা ছিন্তার শত শাখার আওতায় বিভিন্ন দর্শনের প্রবর্তন করেন। খ্রিস্টপূর্ব ২২১ অব্দে ছিন শি হুয়াং সব রাজ্য জয় করে আইনসবস্বতার ভিত্তিতে রাজ্য পরিচালনা শুরু করে। শুধুমাত্র মহীবাদকে নিশ্চিহ্ন করে দেওয়া হয়েছিল যদিও এর কারণ জানা যায়নি। ছিন রাজ্যনীতি ও মহীবাদ কিছু ক্ষেত্রে এক হওয়া স্বত্তেও মহীবাদীদের খুঁজে বের করে হত্যা করা হয়।
কনফুসিয়াস-এর কনফুসীয় ধর্মও যুদ্ধরত রাজ্য কালে প্রভাব বিস্তার করে। কনফুসীয় সাহিত্যে ছয়টি বিষয় প্রাধান্য লাভ করে: গীতিকবিতা, দলিলপত্র, ধর্মীয় রীতিনীতি, সঙ্গীত, শরৎ বসন্ত ইতিহাস, ও পরিবর্তন, যা সে সময়ে সাহিত্যের অংশ ছিল।
ছিন সাম্রাজ্য সময়ে প্রথম সম্রাট ছিন শি হুয়াং আইনসর্বস্বতা ছাড়া কনফুসীয় ধর্মসহ বাকি দর্শনগুলোকে গোপন করার চেষ্টা চালায়। আইনসর্বস্বতাকে আমলাতান্ত্রিক উপায় হিসেবে ঘোষণা করা হয় এবং সম্রাটকে অমান্যকারীকে কঠোর শাস্তির বিধান দেওয়া হয়। ব্যবসায়ী ও বিদ্বানরা মূল্যহীন বলে গণ্য হয়। আরও কঠোর পদক্ষেপ ছিল বই পুড়িয়ে ফেলা এবং পন্ডিতদের জীবন্ত কবর দেওয়া। ছিন শি হুয়াং তার ক্ষমতা সুদৃঢ় করার লক্ষ্যে যেসব বই আইনসর্বস্বতার পরিপন্থি সেগুলো পুড়িয়ে ফেলার আদেশ দেন। খ্রিস্টপূর্ব ২১৩ অব্দে এক ডিক্রি পাস হয় যাতে নির্ধারণ করে দেওয়া হয় যেসকল পন্ডিতরা তাদের বই জমা না দিবে তাদের জীবন্ত কবর দেওয়া হবে। শুধু আইনসর্বস্বতার সাথে গ্রহণযোগ্য রাষ্ট্রশাসন সম্পর্কিত এবং জ্যোতিষ, কৃষি ও চিকিৎসা শাস্ত্র সম্পর্কিত বইসমূহ সংরক্ষিত হয়।
সরকার ও সামরিক বাহিনী
ছিন সরকার ছিল আমলাতান্ত্রিক এবং পদক্রম অনুসারে কর্মকর্তাদের দ্বারা পরিচালিত হত। ছিনরা রাজ্যপরিচালনার জন্য হান ফেইজি কৌশল অবলম্বন করত। এই কৌশল অনুসারে প্রথম সম্রাট শি হুয়াং সকল অঞ্চলের সমন্বয় ও নিয়ন্ত্রণ করত। ভাষা থেকে শুরু করে রথের চাকার দৈর্ঘ্য পর্যন্ত সকল ক্ষেত্রেই একটি নির্দিষ্ট মান নির্ধারিত ছিল। ঝেং ও তার উপদেষ্টারা মিলে একটি নতুন আইন প্রনয়ন করে যা জায়গীর প্রথার বিলোপ সাধন করে। তারা চীনে কেন্দ্রীয় আমলাতান্ত্রিক শাসনব্যবস্থার প্রচলন করেন। নতুন এই ব্যবস্থার ফলে চীনের সরকারব্যাবস্থা ও সেনাবাহিনী আরও শক্তিশালী হয়ে উঠে।
প্রথম সম্রাট শি হুয়াং যাযাবরদের আক্রমণ থেকে রক্ষার জন্য উত্তরে প্রাচীর গড়ে তোলার পরিকল্পনা করেন। ফলে তিনি চীনের মহাপ্রাচীর নির্মাণের ভিত্তিপ্রস্তর স্থাপন করেন। পরবর্তী সময়ে বিভিন্ন অভিজাত ও পরবর্তী সাম্রাজ্যের সময়ে তা পুনঃনির্মাণের ফলে তা বিশাল আকৃতি লাভ করে। শি হুয়াংয়ের আরেকটি প্রকল্প ছিল টেরাকাটা সেনাবাহিনী, যা তিনি তার প্রতিরক্ষার জন্য নির্মাণ করেন। টেরাকাটা সেনাবাহিনী মাটির নিচে অবস্থিত হওয়ায় ১৯৭৪ সালে আবিস্কৃত হওয়ার পূর্ব পর্যন্ত তেমনভাবে লক্ষণীয় ছিল না।
ধর্ম
ধর্মীয় রীতিনীতিগুলো সাধারনত স্থানীয় ছোট উপাসনা স্থল ও পবিত্র স্থানে করা হত। সকলের অংশগ্রহণে পশু বলি ও অন্য রীতি পালনের সময়ে ধূপ ও ধোঁয়া দেওয়া হত এবং গান-বাজনার আয়োজন হত। প্রধান বলিদানকারী উপবাস করত এবং বলিদানের পূর্বে ধ্যান করত। অন্য অংশগ্রহণকারীরাও প্রস্তুত হয়ে আসত তবে প্রধান যাজকের মত নয়। ধ্যানমগ্ন প্রধান যাজকরা পরলোকের আত্মাদের সাথে যোগাযোগ করত এবং অতিপ্রাকৃতিক কাজ করতে পারত। তারা লুয়ান ডা কৌশলের সাহায্যে তাদের ক্ষমতা বাড়াতে পারত। ইতিহাসবেত্তা সিমা চিয়েন এ ধরনের কাজকে অবজ্ঞা করতেন এবং এগুলোকে ধোঁকা বলে অভিহিত করেন।
আরেকটি ধর্মীয় রীতি ছিল জ্যোতিষবিদ্যা যার মাধ্যমে ভবিষ্যদ্বাণী করা হত এবং ভবিষ্যতকে প্রভাবিত করা হত। ভবিষ্যৎ জানার জন্য হাড় বা কচ্ছপের খোলস ভাঙ্গা ছিল একটি প্রচলিত রীতি। কিন সাম্রাজ্য সময়ে জ্যোতিষবিদ্যা বিভিন্নরূপে বিস্তৃতি লাভ করে, যদিও প্রকৃতিকে পর্যবেক্ষণই ছিল সবচেয়ে জনপ্রিয় উপায়। ধুমকেতু, চন্দ্রগ্রহণ ও সূর্যগ্রহণ এবং খরাকে খারাপ কিছুর পূর্বাভাস হিসেবে বিবেচনা করা হত।
ছিন সম্রাট
ছিনরা চৌ সাম্রাজ্য ধ্বংস করার পূর্বে রাজা চৌজিয়াং ৫১ বছর কিনদের শাসন করেন, যদিও তখন অন্য যুদ্ধরত রাজ্যগুলো স্বাধীন ছিল। কয়েকজন চীনা ইতিহাসবিদ তাই পরবর্তী বছরকে (৫২তম বছর) চৌ সাম্রাজ্যের উত্তরসূরী হিসেবে উল্লেখ করেন।
ছিন শি হুয়াং প্রথম সার্বভৌম শাসক যিনি চীনকে একত্রিত করে খ্রিস্টপূর্ব ২২১ অব্দে নিজেকে চীনের সম্রাট হিসেবে ঘোষণা দেন। ফলে ঐ বছর থেকে কিন সাম্রাজ্য সময়কাল শুরু হয় যা ১৫ বছর স্থায়ী ছিল এবং খ্রিস্টপূর্ব ২৬ অব্দে গৃহযুদ্ধে লিপ্ত হয়ে বিলুপ্ত হয়।
আলেকজান্ডার ডুবচেক
আলেকজান্ডার ডুবচেক (২৭ নভেম্বর ১৯২১ - ৭ নভেম্বর ১৯৯২) একজন চেকোস্লোভাক এবং স্লোভাক রাজনীতিবিদ ছিলেন চেকোস্লোভাকিয়া কমিউনিস্ট পার্টি -এর কেন্দ্রীয় কমিটির প্রেসিডিয়ামের প্রথম সেক্রেটারি হিসাবে দায়িত্ব পালন করেছিলেন (কেএসই) (ডি এর ফ্যাক্টো লিডার চেকোস্লোভাকিয়া) সালের জানুয়ারি ১৯৬৮ থেকে এপ্রিল ১৯৬৯ সাল পর্যন্ত। প্রাগ স্প্রিং এর সময় প্রাগ বসন্ত তিনি প্রাগ বসন্তের রাজনীতির সংস্কারের চেষ্টা করেছিলেন তবে ওয়ারসো চুক্তি আক্রমণ
অ্যালবিডেলা
অ্যালবিডেলা হলো অ্যালিসম্যাটাসি পরিবারের একটি গণ। বর্তমান সময়ে উদ্ভিদটির (মে ২০১৪) কেবলমাত্র একটি প্রজাতিই পরিচিত। এর নাম হলো আলবিডেলা নিম্পাইফোলিয়া, যাকে আগে একিনোডোরাস নিমফাইফুলিয়াস বলা হত । এটি কিউবা,  ইউকাটান উপদ্বীপ, বেলিজ, গুয়াতেমালা, ক্যাম্পেচে, কুইন্টানা রু এবং ইউকাটান রাজ্য  এর স্থানীয় উদ্ভিদ।
ব্যুৎপত্তি
অ্যালবিডেলা হলো ট্যাকসোনমিক শব্দ বা শব্দগুচ্ছের অক্ষরগুলিকে এদিক-ওদিক করে গঠিত শব্দ।
লিঙ্গভিত্তিক গর্ভপাত
যে-সকল সমাজ, ও সংস্কৃতিতে ছেলেদের, মেয়েদের চেয়ে বেশি মূল্যবান ও আকাঙ্ক্ষিত মনে করা হয়, সচারচর সে সকল সমাজেই লিঙ্গভিত্তিক গর্ভপাতের প্রচলন দেখা যায়। বিশেষজ্ঞরা দেখিয়েছেন ছেলের জন্য এ ধরনের গর্ভপাত যথেষ্ট প্রচলিত এবং এটি মূলত দেখা যায়, চীন, কোরিয়া, তাইওয়ান, ভারত, ও বাংলাদেশে।
লিঙ্গভিত্তিক গর্ভপাতের কবলে পড়ে ২০০৫ সালে আফগানিস্তান, বাংলাদেশ, চীন, ভারত, পাকিস্তান, দক্ষিণ কোরিয়া, এবং তাইওয়ানের প্রায় ৯ কোটি মেয়ে শিশু জন্মের আগেই মারা যায়। এই প্রথাটির প্রচলনের কারণ অর্থনৈতিক নয়, বরং মূলত সাংস্কৃতিক ও সামাজিক; কারণ অর্থনৈতিকভাবে যথেষ্ট পিছিয়ে থাকলে সাহারা মরুভূমি অঞ্চলের দেশগুলোতে, ল্যাটিন আমেরিকা, এবং ক্যারিবীয় অঞ্চলে এই প্রথার প্রচলন লক্ষ করা যায়।কারণ এই অঞ্চল গুলোতে মেয়ে সুখের জন্য তার স্বামীর দাবি মতো উপহার ও পণ বা যৌতুক প্রদান, প্রতিযোগিতা মূলক খরচ এবং অনুষ্ঠানের প্রচলিত আছে।তাই মেয়ে পালন করা তাদের কাছে বিপদজনক  মনে হয়।
বিশ শতকের পূর্বে লিঙ্গভিত্তিক গর্ভপাতের প্রচলন ছিলো খুবই সীমিত, কারণ তখন জন্মের পূর্বে শিশুর লিঙ্গ নির্ধারণ করার মতো প্রযুক্তি আবিষ্কৃত হয়নি। কিন্তু শব্দোত্তর তরঙ্গের মাধ্যমে ভ্রূণের লিঙ্গ জানার প্রযুক্তি পরবর্তীতে যথেষ্ট সহজলভ্য হয়ে যায়।
আবদুল্লাহ ইবনে হুজাফা আস সাহমী
আবদুল্লাহ ইবনে হুজাফাহ আস-সাহমী ছিলেন নবী মুহাম্মদের একজন সহচর। তিনি পারস্যের রাজা খসরু পারভেজের কাছে মুহাম্মদের কাছ থেকে প্রাপ্ত চিঠির বাহক ছিলেন এবং সম্রাট হেরাক্লিয়াস দ্বারা কারাবরণ ও নির্যাতনের জন্য সর্বাধিক পরিচিত।
নাম ও বংশ পরিচয়
আবদুল্লাহ-এর পিতার নাম হুজাফাহ আস-সাহমী। তিনি কুরাইশ বংশের বনী সাহম শাখার সন্তান।
যুদ্ধে অংশগ্রহণ
আবদুল্লাহ ইবনে হুজাফা একমাত্র বদর ছাড়া সকল যুদ্ধে অংশগ্রহণ করেন। আবু সাঈদ আল খুদরী তাকে বদর যুদ্ধে অংশগ্রহণকারী বলে উল্লেখ করেছেন। তবে মুসা ইবনে উকবা, ইবনে ইসহাক ও অন্যরা তাকে বদরী সাহাবা বলে উল্লেখ করেননি।
একটি অভিযানের নেতা
মুহাম্মাদ একবার একটি অভিযানের নেতা বানিয়ে তাকে প্রেরন করেন, পথিমধ্যে তিনি হটাৎ রেগে গিয়ে তাদের আগুনের কুণ্ডলী বানাতে বলে, এবং এর মধ্যে ঝাপিয়ে পরতে বলে। তবে ইমাম আসাকির যুহরী বলেন, আবদুল্লাহ একজন রসিক মানুষ ছিলেন, তিনি এই আদেশ রসিকতা করে দিয়েছিলেন। পরে অভিযান থেকে ফিরে আসলে ইসলামী নবী মুহাম্মাদ বলেন, নেতার আনুগত্য কেবল এমন সব ব্যাপারে ওয়াজিব, যার অনুমতি আল্লাহ দিয়েছেন।
পারস্যের সম্রাটের নিকট দাওয়াত
৬২৮ মতান্তরে ৬২৯ খ্রিষ্টাব্দে মুহাম্মাদ বিভিন্ন দেশে ইসলামের দাওয়াত পৌঁছানোর জন্য ৬ জন সাহাবাকে বেছে নেন। এদের মধ্যে আবদুল্লাহ ইবনে হুজাফা একজন। তিনি পারস্যের সম্রাট কিসরার (দ্বিতীয় খসরু) নিকট ইসলামের দাওয়াত নিয়ে গেলেন। তিনি একটি পত্র হাতে দরবারে প্রবেশ করতে একজন দরবার পরিষদ তার থেকে চিঠিটি নিতে চাইলেন। কিন্তু আবদুল্লাহ ইবনে হুজাফা তার কাছে চিঠি দিতে অস্বীকৃতি জানালেন এবং তিনি সরাসরি চিঠি দ্বিতীয় খসরুর নিকট দিলে, তিনি চিঠিটি পড়েই ক্রোধে ফেটে পরেন, এবং তৎক্ষণাৎ চিঠিটি ছিঁড়ে ফেলেন। চিঠিতে লেখা ছিলো।
আবদুল্লাহ ইবনে হুজাফা আস সাহমী এই ঘটনা এসে মুহাম্মাদকে জানালে তিনি খসরু পারভেজের ধ্বংসের জন্য দোয়া করেন।
এদিকে খসরু পারভেজ প্রাদেশিক শাসক ইয়েমেনের গভর্নর বাজান কে চিঠি লিখলেন, তুমি দুজন শক্তিশালী লোক পাঠিয়ে হেজাযে মুহাম্মাদ নামে যে ব্যক্তি নবী বলে দাবী করেছে তাকে ধরে আমার কাছে নিয়ে আসো। তারা প্রথমে মক্কার কুরাইশদের নিকট এসে জানতে পারলো মুহাম্মাদ এখন মদিনাতে রয়েছে। তারা মুহাম্মাদের নিকট গিয়ে তাদের গভর্নর বাজান ইবনে সান ও সম্রাট দ্বিতীয় খসরু পারভেজের ভয় দেখায়। মুহাম্মাদ তাদের বলেন তোমাদের সম্রাট খসরু পারভেজ নিহত হয়েছে, এবং আমার এ দ্বীন একসময় খসরুর প্রান্তসীমা পর্যন্ত পৌঁছাবে। এরপর তারা বাজানের নিকট ফিরে গিয়ে সব খোঁজ খবর নিয়ে জানতে পারে, খসরু পারভেজ তারই সন্তান শীরুয়াহ (দ্বিতীয় কাভাদ) তাকে হত্যা করে সিংহাসন দখল করেছে।” এসব ঘটনা শুনে বাজান ইবনে সান নিজেকে মুসলিম হিসেবে ঘোষণা দেন এবং তার সাথে তার আশে পাশে ইয়েমেনে যত পারসিক ছিল তারা সকলে ইসলাম গ্রহণ করে।
রোমান সম্রাটের নিকট দাওয়াত
হিজরি ১৯ সনে ৬৩৯ খ্রিষ্টাব্দে খলিফা উমার রোমানদের বিরুদ্ধে একটি বাহিনী পাঠালেন। এই বাহিনীতে আবদুল্লাহ ইবন হুজাফাহ আস-সাহমী ও ছিলেন, তিনি এই যুদ্ধে সম্রাট হেরাক্লিয়াসের নিকট বন্দী হন। হিরাক্লিয়াস তাকে বহু লোভনীয় বস্তু এবং নির্যাতনের মাধ্যমে আবদুল্লাহকে খ্রিস্টান ধর্মে ধর্মান্তরিত করার চেষ্টা করেছিলেন, কিন্তু আবদুল্লাহ তা অস্বীকার করেছিলেন। হিরাক্লিয়াস প্রথমে তাকে মুক্তি এবং বহু অর্থ দিয়ে সন্মানিত করার লোভ দেখান, কিন্তু আবদুল্লাহ এটা স্পষ্ট ভাষায় অস্বীকার করেন। এরপর সম্রাট তাকে নিজের রাজত্বের ক্ষমতা ও নিজের মেয়েকে বিবাহ দেওয়ার লোভ দেখান, বিনিময়ে তাকে খ্রিষ্টান ধর্ম গ্রহণ করতে হবে। কিন্তু আবদুল্লাহ ইবনে হুজাফা এ প্রস্তাব প্রত্যাখ্যান করেন। সম্রাট তখন লোভনীয় প্রস্তাব বাদ দিয়ে শারীরিক নির্যাতনের পথ বেছে নেয়।
সম্রাট হিরাক্লিয়াস তাকে একটি শূলের কাষ্ঠে ঝুলিয়ে দেন হত্যা করার জন্য, এতেও আবদুল্লাহ তার ধর্ম পরিবর্তন করতে রাজি হননা। এতে সম্রাট ক্ষিপ্ত হয়ে তার সামনে অন্যান্য সাহাবাকে কড়াইয়ে উত্তপ্ত তেলে অনন্যা সাহাবাকে সিদ্ধ করার মতো নির্মম নির্যাতনের করেছিল। এবং আবদুল্লাহকেও উত্তপ্ত তেলে ফেলে দেওয়ার ভয় দেখানো হয়েছিলো। এছাড়াও আবদুল্লাহর বন্দীশালায় বেশ্যা পাঠিয়ে তার ধর্ম বিশ্বাসকে নষ্ট করার ষড়যন্ত্র করেছিলো চেষ্টা করেছিলেন, হিরাক্লিয়াস তার সৈন্যদের দিয়ে তীর চালানোর আদেশ দিয়ে তাকে ভয় দেখানোর চেষ্টা করেছিলো, কিন্তু আঘাত করেনি। এসমস্ত ভয়েও আবদুল্লাহ ইবনে হুজাফা ইসলাম ত্যাগ করেনি।
এরমধ্যে হিরাক্লিয়াস যখন অন্য সাহাবাকে আবদুল্লাহর সামনে উত্তপ্ত তেলে সিদ্ধ করলেন, তখন আবদুল্লাহ কাঁদছিলো, হিরাক্লিয়াস অবাক হয়ে জিজ্ঞেস করলো তুমি মৃত্যুভয়ে কাঁদছ? আবদুল্লাহ
জবাব দিয়েছিলো। তুমি আমাকে উত্তপ্ত তেলে ফেলে দিলে, আমি শুধু একবারই মারা যাবো। কিন্তু আমি ইসলামের পথে হাজার বার মারা যেতে চাই। এইজন্য আমি কাদছি।
রোমান সম্রাট থেকে মুক্তি
সম্রাট হিরাক্লিয়াসের সব লোভনীয় প্রস্তাব ও নির্মম শাস্তি সবকিছুই যখন ব্যর্থ হলো, তখন সম্রাট তাকে বলল, তুমি যদি আমার মাথায় একটি চুমো দাও, তাহলে আমি তোমাকে মুক্ত করে দেবো। আবদুল্লাহ তখন বলল, আমি আপনার মাথায় চুমো দিতে পারি যদি আপনি আমার সাথীদের ছেড়ে দেন। তখন আবদুল্লাহ ইবনে হুজাফা র একটি চুমোর বিনিময়ে ৮০ মতান্তরে ৩০০ জন সাহাবা ছাড়া পায়। আবদুল্লাহ তার সাথীদের নিয়ে যখন মদিনায় খলিফা উমরের নিকট ফিরে এসে সবকিছু বললেন, আবদুল্লাহর সাহসিকতার কথা যখন পুরো দেশজুড়ে ছড়িয়ে পড়ে, তখন খলিফা উমর ইবনুল খাত্তাব, সমস্ত মুসলমানকে আবদুল্লাহ ইবনে হুজাফার কপালে চুমু খাওয়ার আদেশ দেন এবং প্রথম তিনি তার কপালে চুম্বন করেন।
হাদিস বর্ণনা
আবদুল্লাহ ইবনে হুজাফা বেশ কয়েকটি হাদিস বর্ণনা করেছেন। তন্মধ্যে একটি বুখারী শরিফে বর্নিত হয়েছে। যারা তার থেকে হাদিস বর্ণনা করেছেন তারা হলেন─আবু ওয়ায়িল, সুলাইমান ও ইবন ইয়াসার প্রমুখ উল্লেখযোগ্য।
মৃত্যু
ইবনে ইউনুস বলেন, আবদুল্লাহ ইবনে হুজাফা মিসর অভিযানে অংশগ্রহণ করেন এবং উসমানের খিলাফতকালে মিসরেই ইনতিকাল করেন, তাকে মিসরেই সমাহিত করা হয়।
ঘোষ তালব্য নাসিক্যধ্বনি
তালব্য নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɲ] বর্তমান বাংলা লিপিতে এই ধ্বনিটির বিশেষ বর্ণ নেই, তবু প্রাচীন বাংলায় ঞ্‌‌‌  বর্ণটির মূল উচ্চারণ তালব্য নাসিক্যধ্বনি ছিল।
বাংলা ভাষায়
এই ধ্বনিটি বর্তমান বাংলা ভাষায় ব্যবহৃত নয়।
অন্যান্য ভাষায়
এই ধ্বনিটি বহু ইউরোপীয় ভাষাতে ধ্বনিমূল হিসাবে ব্যবহৃত। পর্তুগিজে এই ধ্বনিটি "nh" যুক্তবর্ণ দিয়ে লেখা হয়, যেমন manhã মাঞাঁ [mɐɲɐ̃] "সকাল"। ভিয়েতনামি ভাষায়ও এই ধ্বনিটি "nh" বর্ণে লেখা, যেমন nhai ঞায় [ɲaɪ] "চাবানো"।
গ্রুব-খাং-দ্গে-লেগ্স-র্গ্যা-ম্ত্শো
গ্রুব-খাং-দ্গে-লেগ্স-র্গ্যা-ম্ত্শো (১৬৪১-১৭১৩) তিব্বতের সে-রা-দ্বু-র্ত্সে, ফুর-বু-ল্চোগ  এবং রা-খা-ব্রাগ  নামক তিনটি বৌদ্ধ আশ্রমের প্রতিষ্ঠাতা ছিলেন।
বোরহান উদ্দিন খান
বোরহান উদ্দিন খান জাতীয় পার্টির রাজনীতিবিদ ও ঢাকা-২ আসনের সংসদ সদস্য ছিলেন।
জন্ম
বোরহান উদ্দিন খান ১৯৫২ সনের পহেলা অক্টোবর ঢাকার নবাবগঞ্জ উপজেলার শোল্লা ইউনিয়নের কোন্ডা গ্রামের এক সম্ভ্রান্ত মুসলিম পরিবারে জন্মগ্রহণ করেন। তার পিতা আজিজুল হক খান ছিলেন একজন সরকারি চাকরিজীবী এবং মাতা আলতাফুন্নেছা খানম ছিলেন নবাবগঞ্জের আগলা ইউনিয়নের জমিদার খান মজলিশ পরিবারের সন্তান। বোরহান উদ্দিন খান ছিলেন আজিজুল হক খান এবং আলতাফুন্নেছা খানম দম্পতির আট সন্তানের মধ্যে দ্বিতীয়।
রাজনৈতিক ও কর্মজীবন
বোরহান উদ্দিন খান ছাত্র জীবন থেকে রাজনীতির সাথে সম্পৃক্ত ছিলেন। তিনি জাতীয় পার্টির সমর্থন নিয়ে ১৯৮৬ সালের তৃতীয় জাতীয় সংসদ নির্বাচনে ঢাকা-২ আসন থেকে প্রথমে সংসদ সদস্য নির্বাচিত হয়ে ছিলেন। এর পর ১৯৮৮ সালের চতুর্থ জাতীয় সংসদে একই আসন থেকে তিনি পুনরায় সাংসদ নির্বাচিত হন।
মৃত্যু
বোরহান উদ্দিন খান ৯ অক্টোবর ২০১৮ সালে শহীদ সোহরাওয়ার্দী মেডিকেল কলেজ হাসপাতালে মৃত্যুবরণ করেন। ঢাকার নবাবগঞ্জের শোল্লা ইউনিয়নের কোণ্ডা গ্রামের ঈদগাহ মাঠ সংলগ্ন পারিবারিক কবরস্থানে তার সমাহিত করা হয়।
রমাকান্ত দেসাই
রমাকান্ত ভিকাজি দেসাই (रमाकांत देसाई; জন্ম: ২০ জুন, ১৯৩৯ - মৃত্যু: ২৮ এপ্রিল, ১৯৯৮) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ও প্রশাসক ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬৮ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ‘টিনি’ ডাকনামে পরিচিত রমাকান্ত দেসাই।
প্রথম-শ্রেণীর ক্রিকেট
১৯৫৮-৫৯ মৌসুম থেকে ১৯৭৫-৭৬ মৌসুম পর্যন্ত রমাকান্ত দেসাইয়ের প্রথম-শ্রেণীর খেলোয়াড়ী জীবন চলমান ছিল। নমনীয় দূরত্ব অতিক্রম করে প্রয়োজনীয় পেস সঞ্চালনপূর্বক বোলিং কর্মে অগ্রসর হতেন। ভারতীয় ফাস্ট বোলার হিসেবে ৫ ফুট ৪ ইঞ্চি উচ্চতার অধিকারী ছিলেন। এ কারণে তিনি "টিনি' ডাকনামে পরিচিতি পান।
রঞ্জী ট্রফি প্রতিযোগিতায় নিজস্ব প্রথম বছরেই ১১.১০ গড়ে ৭ খেলায় ৫০ উইকেট লাভের কৃতিত্ব প্রদর্শন করেন। অদ্যাবধি বোম্বে দলের পক্ষে রেকর্ড হিসেবে টিকে রয়েছে। তন্মধ্যে, সৌরাষ্ট্রের বিপক্ষে ৫/১০ ও ৬/২৮ লাভ করেছিলেন তিনি। ১৯৬০-৬১ মৌসুমের রঞ্জী ট্রফির চূড়ান্ত খেলায় রাজস্থানের বিপক্ষে বোম্বের জয়ী হওয়া খেলায় ৭/৪৬ ও ৪/৭৪ লাভ করেছিলেন। দুই বছর পর একই দলের বিপক্ষে চূড়ান্ত খেলায় প্রথম-শ্রেণীর ক্রিকেটে তার একমাত্র শতরানের ইনিংস খেলেছিলেন। ১০৭ রানের ঐ ইনিংসের কল্যাণে তার দল জয়লাভ করেছিল। ১৯৫৮-৫৯ মৌসুম থেকে ১৯৬৮-৬৯ মৌসুম পর্যন্ত ১১ বছরে বোম্বে দলের পক্ষে খেলে কখনো পরাজয়ের মুখোমুখি হননি।
আন্তর্জাতিক ক্রিকেট
সমগ্র খেলোয়াড়ী জীবনে ২৮টি টেস্টে অংশগ্রহণ করেছেন রমাকান্ত দেসাই। ১৯৫৯ সালে ইংল্যান্ড, ১৯৬১-৬২ মৌসুমে ওয়েস্ট ইন্ডিজ, ১৯৬৭-৬৮ মৌসুমে অস্ট্রেলিয়া ও নিউজিল্যান্ড গমন করেছিলেন তিনি। ৬ ফেব্রুয়ারি, ১৯৫৯ তারিখে দিল্লিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৫ ফেব্রুয়ারি, ১৯৬৮ তারিখে ডুনেডিনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
১৯৫৮-৫৯ মৌসুমে ১৯ বছর বয়সী রমাকান্ত দেসাইকে দিল্লি টেস্টের পূর্বে খসড়া খেলোয়াড় হিসেবে রাখা হয়েছিল। ঐ মৌসুমে ওয়েস্ট ইন্ডিজ দল ভারত গমনে আসে। অভিষেক টেস্টেই সফরকারী ওয়েস্ট ইন্ডিজের বিপক্ষে একমাত্র ইনিংসে ৪৯ ওভার বোলিং করে ৪/১৬৯ লাভ করেছিলেন। ক্রমাগত বাউন্সারে ওয়েস্ট ইন্ডিয়ান ব্যাটসম্যানদেরকে ব্যতিব্যস্ত রাখেন যা ঐ সময়ের ভারতীয় বোলারদের কাছ থেকে অপ্রত্যাশিত বিষয় ছিল।
পাকিস্তানের মুখোমুখি
১৯৬০-৬১ মৌসুমে পাকিস্তান দল ভারত গমনে আসে। এ সিরিজে তিনি ২১ উইকেট দখল করেন। বোম্বের ব্রাবোর্ন স্টেডিয়ামে ১০ নম্বরে ব্যাটিং নেমে দ্রুতলয়ে ৮৫ রান সংগ্রহ করে তৎকালীন ভারতীয় রেকর্ড গড়েছিলেন। এ পর্যায়ে নানা জোশী’র সাথে নবম উইকেট জুটিতে রেকর্ডসংখ্যক ১৪৯ রান যুক্ত করেন।
১৯৬৪-৬৫ মৌসুমে নিউজিল্যান্ড দল ভারত গমনে আসে। বোম্বে সফরকারী বিপক্ষে ৬/৫৬ বোলিং পরিসংখ্যান গড়েন। এটিই টেস্টে তার ব্যক্তিগত সেরা বোলিং করেন। ১৯৬৭-৬৮ মৌসুমে ভারত দলের সদস্যরূপে নিউজিল্যান্ড গমন করেন। ডুনেডিনের কারিসব্রুক স্টেডিয়ামে ডিক মোৎজের বলে চোয়ালে মারাত্মক আঘাতপ্রাপ্ত হন। তাসত্ত্বেও, শেষ উইকেট জুটিতে বিষেন সিং বেদী’র সাথে ৫৭ রান সংগ্রহ করতে সমর্থ হন।
অবসর
ভারতীয় দলের একমাত্র পেস বোলার হিসেবে তিনি খেলাকালীন অতিরিক্ত চাপ বহন করে গেছেন। ১৯৬৮-৬৯ মৌসুমে শেষে নিয়মিত খেলোয়াড়ে হিসেবে প্রথম-শ্রেণীর ক্রিকেট থেকে অবসর গ্রহণ করেন। এসময় তার বয়স ছিল ২৯ বছর। পিএন সান্দারেসান তার সম্পর্কে মন্তব্য করেছিলেন যে, ভারতের নিষ্প্রাণ পিচে তিনি মনেপ্রাণে বোলিং করতেন। রঞ্জী ট্রফি ও অন্যান্য খেলায় তিনি তার বিচক্ষণ মেধার সংমিশ্রণ ঘটিয়ে দীর্ঘকাল তেজোঃদৃপ্ত বোলার হিসেবে স্মরণীয় হয়ে থাকবেন তা নিঃসন্দেহে বলা যায়।
চিলি–ফিলিপাইন সম্পর্ক
চিলি–ফিলিপাইন সম্পর্ক হল চিলি এবং ফিলিপাইনের মধ্যকার দ্বিপাক্ষিক সম্পর্ক। ফিলিপাইনের রাষ্ট্রপতি বেনিঙ্গো তৃতীয় অ্যাকুইনোর মতে, চিলি ও ফিলিপাইন স্প্যানিশ উপনিবেশ, পূর্বের খ্রিস্টীয় শাসন, রিং অব ফায়ার অবস্থানের কারণে একই ধরনের ভয়াল প্রাকৃতিক দুর্যোগের শিকার - প্রভৃতি দিক থেকে একই ধরনের "অনন্য অভিজ্ঞতা"র অংশীদার। চিলি এবং ফিলিপাইনের মধ্যকার কূটনৈতিক সম্পর্ক ১৮৫৪ সালে যাত্রা শুরু করে। ঐ বছর বিনন্দ, ম্যানিলাতে চিলি একটি কনস্যুলেট অফিস খোলে। তবে আনুষ্ঠানিকভাবে এ সম্পর্কের যাত্রা ৪ঠা জুলাই, ১৯৪৬ সালে আরম্ভ হয়। ঐদিন ফিলিপাইন আনুষ্ঠানিকভাবে যুক্তরাষ্ট্রের কাছ থেকে স্বাধীনতার স্বীকৃতি লাভ করে। ম্যানিলাতে চিলির একটি দূতাবাস রয়েছে, পক্ষান্তরে ফিলিপাইনের দূতাবাস রয়েছে সান্টিয়াগোতে।
মারিলিয়্যান ম্যানসন
মারিলিয়্যান ম্যানসন একটি আমেরিকান রক ব্যান্ড যা প্রতিষ্ঠা করেন ব্রায়ান ওয়ার্নার ও স্কট পুটেস্কি ফোর্ট লাউডারডাল শহরে যা ফ্লোরিডায় অবস্থিত। ব্যান্ডটি ১৯৮৯ সালে গঠিত হয় মারিলিয়্যান ম্যানসন ও স্পুকি কিডস নামে। এই ব্যান্ডটিকে নির্দিষ্ট কোন শ্রেণীতে ফেলা মুশকিল। বিভিন্ন অ্যালবামে তাদের লাইন-আপ পরিবর্তিত হয়েছে তাদের গানের ধরনের সাথে। ব্যান্ডটির অভূতপূর্ব থিয়েটারের মতো মঞ্চ পরিবেশনা তাদের স্থানীয় সাফল্য এনে দেয়। পরে তা সারা পৃথিবীতে ছড়িয়ে পড়ে। তাদের বর্তমান লাইন-আপ হলো বিখ্যাত গায়ক মারিলিয়্যান ম্যানসন, বেজিস্ট টুইগি রামিরেজ, ড্রামার জিঞ্জার ফিশ ও কি-বোর্ডিস্ট ক্রিস ভরেন্না।
চিলি–ফিলিপাইন সম্পর্ক
রাষ্ট্রীয় সফর
চিলির রাষ্ট্রপতি মিশেলে ব্যাকেলেট ২০১৫ সালীর ১৬ই নভেম্বর ম্যানিলায় অনুষ্ঠেয় অ্যাপেক অর্থনৈতিক নেতৃবৃন্দের বৈঠকের জন্য সম্মেলনের সময়ই ফিলিপাইনে রাষ্ট্রীয় সফর করেন। তিনি ম্যাকাক্যানাং প্রাসাদে ফিলিপাইনের রাষ্ট্রপতি বেনিঙ্গো তৃতীয় অ্যাকুইনোর সাথে সাক্ষাৎ করেন। এই দুজন দুর্যোগ ঝুঁকি মোকাবেলা এবং জরুরী অবস্থা ব্যবস্থাপনা প্রভৃতি বিষয়ে সমঝোতা স্মারক স্বাক্ষর করেন। চিলি ও ফিলিপাইন একই ধরনের দুর্যোগের সম্মুখীন হয়ে থাকে, তাই পানি-আবহবিদ্যা ও ভূতাত্ত্বিক বিষয়ে প্রযুক্তিগত দিক থেকে পরস্পরকে সহায়তা করতে আগ্রহী দুই দেশ। এ দুই দেশের মধ্যে বাণিজ্য ও বিনিয়োগ বাড়ানোর অভিপ্রায়ে মুক্ত বাণিজ্য চুক্তি বিষয়েও আলোচনা করা হয়।
মারিলিয়্যান ম্যানসন
মারিলিয়্যান ম্যানসন ব্যান্ডের পরিচিতি এমনভাবে বেড়েছে যে তাদের আধুনিক সঙ্গীতে অন্যতম পরিচিত ব্যান্ড ও বিতর্কিত ব্যান্ড বলা যায়। ব্যান্ডের এহেন অবস্থার কারণ হলো লিড ভোকাল মারিলিয়্যান ম্যানসনের ক্রমাগত ধর্ম বিরোধিতা ও ধর্মীয় নানা গোষ্ঠীর সাথে বিরোধে জড়িয়ে পড়া। তাদের বিরূদ্ধে অনেক অভিযোগ এসেছে অশ্লীলতা ও আতকে ওঠার মতো পরিবেশনার জন্য। তাদের নিষিদ্ধ করার দাবি তাই বারবারই হয়েছে। কিন্তু তাদের অ্যালবামগুলোর মধ্যে ৪টি টপচার্টে এসেছে প্রথম ১০টি গানের মাঝে। তাদের ৩টি অ্যালবাম প্লাটিনাম পুরস্কার পেয়েছে ও আরো ৩টি অ্যালবাম গোল্ড সনদ পেয়েছে। এই ব্যান্ডের নামের প্রথম অংশ এসেছে যৌন আবেদনময়ী অভিনেত্রী ম্যারিলিন মনরো থেকে ও শেষের অংশ এসেছে কুখ্যাত সিরিয়াল কিলার চার্লস ম্যানসনের কাছ থেকে। মূলধারায় তাদের সাফল্য তাদেরকে উচ্চ মর্যাদায় আসীন করেছে। ২০০৩ সালের জুনে এমটিভির জন উইডারহর্নের মতে তারা আজকের সময়ের সবচেয়ে প্রকৃত শিল্পী। ভিএইচ ওয়ানের মতে তারা মারিলিয়্যান ম্যানসনের স্থান ১০০ গ্রেটেস্ট হার্ডরক শিল্পীদের মধ্যে ৭৮তম স্থানে।
ব্যান্ড ইতিহাস
১৯৮৯ সালে ব্রায়ান ওয়ার্নার একজন ছাত্র ছিলেন সাংবাদিকতার। এসূত্রে তিনি নানা মিউজিশিয়ানের সাহচর্যে আসেন যাদের সাথে পরে তাকে তুলনা করা হয়। তিনি তখন নাইন ইঞ্চি নেইল ও মাই লাইফ উইথ থ্রিল কিল কাল্ট ব্যান্ডের সংস্পর্শে আসেন। ব্যান্ড গঠনের পর ডিজে স্কট ডেভিড তাদের ডেমো গুলো রেডিওতে বাজিয়ে তাদের জনপ্রিয় করে তোলেন। তাদের অদ্ভুত মঞ্চ পরিবেশনা তাদের বিখ্যাত করে তোলে। এমন চিত্রও বাদ ছিল না মঞ্চে ক্রুশ বিদ্ধ নগ্ন মহিলা, বাচ্চা একটি খাচায় ও পশুর কাটা রক্তাক্ত অংশ মঞ্চে। তারা মঞ্চে অদ্ভুত ধরনের মহিলাদের পোশাক পরে আসতেন।
বিতর্ক
কলম্বিয়া হাই স্কুল ম্যাসাকারের ২ জন খুনী মারিলিয়ান ম্যানসনের ভক্ত ছিল বলে অভিযোগ ওঠে। অনেকে তখন গণমাধ্যমের সমালোচনা করে বলেন যে তারা আসল সামাজিক সমস্যার সমাধান না করে উলটো একটা ব্যান্ডের গানের কথাকে দোষরোপ করছে। মাইকেল মুরের বিতর্কিত প্রামান্যচিত্র বোলিং ফর কলম্বিয়াতে এ সম্পর্কে জিজ্ঞেস করা হলে মারিলিয়্যান ম্যানসন বলেন যেঃ” আমি এটা নিয়ে একটা কথাও বলতে চাই না। আমি শুনতে চাই যা তাদের বলা উচিত যা আগে কেউ কখনো বলেনি।“
আইন, বিচার ও সংসদ বিষয়ক মন্ত্রণালয়
আইন, বিচার ও সংসদ বিষয়ক মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি আইন বিষয়ক বিধি-বিধান প্রণয়ন এবং বাস্তবায়নের লক্ষ্যে কাজ করে থাকে।
সিমবিয়ান
সিমবিয়ান মোবাইল ফোনের জন্য তৈরি একটি অপারেটিং সিস্টেম। লাইব্রেরি, ইউজার ইসটারফেস, ফ্রেমওয়ার্ক ইত্যাদি সহ এর যাবতীয় টুলস সিমবিয়ান লিমিটেড এর ডেভেলপ করা। এটি এআরএম প্রসেসরে উপযুক্ত। ২০১০ সাল পর্যন্ত সিমবিয়ান ছিল সবচেয়ে জনপ্রিয় মোবাইল অপারেটিং সিস্টেম।২০১০ সালে অ্যান্ড্রয়েড বের হওয়ার পর এটি ধীরে ধীরে জনপ্রিয়তা হারিয়ে ফেলে। ২০১০ সালে এস ৬০ প্লাটফরমের দ্বারা মুক্তি পাওয়া সিমবিয়ানের সর্বশেষ সংস্করণ সিমবিয়ান ৩ সর্বপ্রথম ব্যবহৃত হয় নোকিয়া এন ৮ এ। ২০১১ সালের মে মাসে সিমবিয়ান অ্যানা মুক্তি পায়।এরপর ১১ ফেব্রুয়ারি,২০১১ সালে নোকিয়া মাইক্রোসফট এর সাথে উইন্ডোজ ফোন বাজারে আনার পরিকল্পনা করে। তারপর ২২ জুন,২০১১ সালে নোকিয়া অফিসিয়ালি সিমবিয়ান ফোন উৎপাদন বন্ধ করে। নোকিয়ার সর্বশেষ সিমবিয়ান স্মার্টফোন হলো নোকিয়া ৮০৮ পিউরভিউ।
বিশ্ববাণী পাবলিক স্কুল
বিশ্ববাণী পাবলিক স্কুল (ভিভিপিএস) দক্ষিণ পূর্ব ভারতের বিজয়ওয়াড়ায় একটি মধ্যমিক বিদ্যালয়। এটি ১৯৮১ সালে জনাব বায়ু নন্দন রাও, অন্য একটি স্কুলের প্রকৌশলী এবং শিক্ষক দ্বারা প্রতিষ্ঠিত হয়েছিল। ২০০৬ সালের ফেব্রুয়ারিতে, ভিভিপিএস বিজয়ওয়াড়ার সিদ্ধার্থ মিলনায়তনে তার রজতজয়ন্তী উদযাপন করে। স্কুলের মূলমন্ত্র হল " কাজ হল পূজা "।
২০০৪ সালে ১৯৯৮ সালে পাশ করা ছাত্রদের একটি দল " বিশ্ববানী অ্যালামনাই " চালু করেছিল যা বিক্ষিপ্তভাবে সক্রিয়।
সেলিম মোতার মসজিদ
সেলিম মোতার মসজিদ (মালয়: মাসজিদ সলিম মাট্টার) সিঙ্গাপুরের একটি মসজিদ যেটিতে ম্যাকফারসন স্টেট মুসলিম সম্প্রদায় সালাত আদায় করে। রবিবার ও জুমার নামাজে ধর্মীয় শিক্ষার আয়োজন করে। এটি ম্যাকফারসন প্রাথমিক বিদ্যালয়ের বিপরীতে মাত্তার রোড বরাবর অবস্থিত।
ইতিহাস
মসজিদটি মূলত ১৯৬০ সালে সিঙ্গাপুরের আরব শাইখ সেলিম মোতার দ্বারা নির্মিত হয়েছিল। ১৯৬০ এর দশকে মসজিদটি গ্রাম সুরসের স্মরণ করিয়ে দেয়। এর পর থেকে এটি ১৪০০ লোকের প্রার্থনার জন্য পুনর্নবীকরণ করা হয়েছে। একটি অনাথ দারুল ইহসান থেকে অল্প দূরত্বে অবস্থিত। মসজিদটির প্রধান পৃষ্ঠপোষকরা হলেন ম্যাকফারসন ইন্ডাস্ট্রিয়াল এস্টেটের আশেপাশে কাজ করা মুসলমানরা এবং পাশাপাশি আশেপাশের বাসিন্দারা।
মসজিদটি সকাল ৯ টা থেকে সন্ধ্যা ৬ টা পর্যন্ত খোলা থাকে।